CELEX: 32014R1070
Language: sl
Date: 2014-10-10 00:00:00
Title: Izvedbena uredba Komisije (EU) št. 1070/2014 z dne 10. oktobra 2014 o spremembi Uredbe Komisije (EU) št. 271/2009 glede najnižje vsebnosti pripravka iz endo-1,4-beta-ksilanaze, ki jo proizvaja Aspergillus niger (CBS 109.713), in endo-1,4-beta-glukanaze, ki jo proizvaja Aspergillus niger (DSM 18404), kot krmnega dodatka za kokoši nesnice (imetnik dovoljenja je BASF SE)  Besedilo velja za EGP

11.10.2014   
            
            
               SL
            
            
               Uradni list Evropske unije
            
            
               L 295/49
            
         IZVEDBENA UREDBA KOMISIJE (EU) št. 1070/2014
   z dne 10. oktobra 2014
   o spremembi Uredbe Komisije (EU) št. 271/2009 glede najnižje vsebnosti pripravka iz endo-1,4-beta-ksilanaze, ki jo proizvaja Aspergillus niger (CBS 109.713), in endo-1,4-beta-glukanaze, ki jo proizvaja Aspergillus niger (DSM 18404), kot krmnega dodatka za kokoši nesnice (imetnik dovoljenja je BASF SE)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               Uporaba pripravka iz endo-1,4-beta-ksilanaze, ki jo proizvaja Aspergillus niger (CBS 109.713), in endo-1,4-beta-glukanaze, ki jo proizvaja Aspergillus niger (DSM 18404), je bila dovoljena za deset let za odstavljene pujske, pitovne piščance, kokoši nesnice, pitovne purane in pitovne race z Uredbo Komisije (ES) št. 271/2009 (2), za piščance za nesnice, purane za vzrejo, purane, ki se redijo za vzrejo, druge manjše aviarne vrste (razen rac za pitanje) in okrasne ptice z Izvedbeno uredbo Komisije (EU) št. 1068/2011 (3) ter za pitovne prašiče z Izvedbeno uredbo Komisije (EU) št. 1404/2013 (4).
            
         
               (3)
            
            
               V skladu s členom 13(3) Uredbe (ES) št. 1831/2003 je imetnik dovoljenja predlagal spremembo pogojev dovoljenja za navedeni pripravek, in sicer zmanjšanje najnižje vsebnosti s 560 TXU/kg na 280 TXU/kg in z 250 TGU/kg na 125 TGU/kg popolne krmne mešanice za uporabo pri kokoših nesnicah. Zahtevku so bili priloženi ustrezni podporni podatki. Komisija je zahtevek poslala Evropski agenciji za varnost hrane (v nadaljnjem besedilu: Agencija).
            
         
               (4)
            
            
               Agencija je v svojem mnenju z dne 20. maja 2014 (5) navedla, da je lahko pripravek iz endo-1,4-beta-ksilanaze, ki jo proizvaja Aspergillus niger (CBS 109.713), in endo-1,4-beta-glukanaze, ki jo proizvaja Aspergillus niger (DSM 18404), v novih predlaganih pogojih uporabe učinkovit pri zahtevanem najnižjem odmerku 280TXU/kg in 125TGU/kg popolne krmne mešanice pri kokoših nesnicah. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (5)
            
            
               Ocena pripravka iz endo-1,4-beta-ksilanaze, ki jo proizvaja Aspergillus niger (CBS 109.713), in endo-1,4-beta-glukanaze, ki jo proizvaja Aspergillus niger (DSM 18404), je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni.
            
         
               (6)
            
            
               Uredbo (ES) št. 271/2009 bi bilo zato treba ustrezno spremeniti.
            
         
               (7)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   V Prilogi k Uredbi (ES) št. 271/2009 se v stolpcu „Najnižja vsebnost“, ki se nanaša na vnos za kokoši nesnice, vrednost „560 TXU“ nadomesti z „280 TXU, vrednost 250 TGU“ pa se nadomesti s „125 TGU“.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. oktobra 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  Uredba Komisije (ES) št. 271/2009 z dne 2. aprila 2009 o izdaji dovoljenja za pripravek endo-1,4-beta-ksilanaze in endo-1,4-beta-glukanaze kot krmnega dodatka za odstavljene pujske, pitovne piščance, kokoši nesnice, pitovne purane in pitovne race (imetnik dovoljenja BASF SE) (UL L 91, 3.4.2009, str. 5).
   
      (3)  Izvedbena uredba Komisije (EU) št. 1068/2011 z dne 21. oktobra 2011 o izdaji dovoljenja za encimski pripravek endo-1,4-beta-ksilanaze, ki jo proizvaja Aspergillus niger (CBS 109.713), in endo-1,4-beta-glukanaze, ki jo proizvaja Aspergillus niger (DSM 18404), kot krmni dodatek za rejene nesnice, purane za vzrejo, purane, ki se redijo za vzrejo, druge manjše aviarne vrste (razen rac za pitanje) in okrasne ptice (imetnik dovoljenja BASF SE) (UL L 277, 22.10.2011, str. 11).
   
      (4)  Izvedbena uredba Komisije (EU) št. 1404/2013 z dne 20. decembra 2013 o izdaji dovoljenja za pripravek endo-1,4-beta-ksilanaze, ki jo proizvaja Aspergillus niger (CBS 109.713), in endo-1,4-beta-glukanaze, ki jo proizvaja Aspergillus niger (DSM 18404), kot krmni dodatek za prašiče za pitanje (imetnik dovoljenja je BASF SE) (UL L 349, 21.12.2013, str. 88).
   
      (5)  EFSA Journal 2014; 12(6):3723.